సియాటెల్
గ్రేట్ రిసెషన్ తరువాత సియాటెల్ లో తిరిగి ఆర్థిక పురోగతి మొదలైంది. అమెజాన్.కాం ప్రధానకార్యాలయాన్ని నార్త్ బీకాన్ హిల్ (సియాటెల్) నుండి సౌత్ లేక్ యూనియన్ (సియాటెల్) కు మార్చి, వేగంగా విస్తరించారు. 2010 నుండి ఐదు సంవత్సరాల కాలంలో ఏడాదికి సగటున 14, 511 చొప్పున నగర జనాభా పెరిగింది. నగరంలో నిరుద్యోగం 9% నుండి 3.6%కి తగ్గింది. నగరంలో 2,800 మంది నివాసగృహాలు లేనివారు ఉన్నారు. 45,000 కుంటుంబాలు తమ ఆదాయంలో సగం నివాసగృహం కొరకు వ్యయం చేస్తున్నారు. సియాటెల్ రష్ అవర్ ట్రాఫిక్ జామ్ దేశంలో 6వ స్థానంలో ఉంది.
సియాటెల్ నగర విస్తీర్ణం 83.9 చదరపు మైళ్ళు. యు.ఎన్. నగరాలలో 5,00,000 పైచిలుకు జనాభా కలిగిన నగరాల్లో అన్నిటికన్నా ఉత్తరాన ఉన్న నగరం ఇదే. భౌగోళికంగా కొండలమయంగా ఉంటుంది. నగరంలో ఫస్ట్ హిల్, కాపిటల్ హిల్, వెస్ట్ సియాటెల్, బీకాన్ హిల్, మంగోలియా, డెన్నీ హిల్ మరియు క్వీన్ అన్నే మొదలైన పలు కొండలు ఉన్నాయి. ఒలింపిక్ పర్వతాల వెంట ఉన్న కిట్సాప్ మరియు ఒలింపిక్ ద్వీపకల్పాలు పుగెట్ సౌండ్ ప్రాంతానికి పశ్చిమంలో ఉన్నాయి. కాస్కేడ్ పర్వతశ్రేణి సమ్మామిష్ సరోవరం వాషింగ్టన్ తూర్పున ఉన్నాయి. నగరంలో 5,540 ఎకరాల పార్కులు ఉన్నాయి.
సియాటెల్
దేశంలోని 25 పెద్ద నగరాలలో సియాటెల్ నగరం ఒకటి. అయినప్పటికీ "గ్రేట్ డిప్రెషన్ " సమయంలో సియాటెల్ ఆర్థికరంగం తీవ్రంగా పతనం అయింది. రెండవ ప్రపంచ యుద్ధం తరువాత సియాటెల్ నగరంలో బోయింగ్ విమానాల తయారీ కంపెనీ స్థాపినడంతో సియాటెల్ ఆర్థికరంగం తిరిగి కోలుకుంది. 1980లో మైక్రోసాఫ్ట్ వంటి సాంకేతిక కంపెనీలు స్థాపించబడిన తరువాత సియాటెల్ నగరం సాంకేతిక కేంద్రంగా అభివృద్ధి చెందడం ఆరంభం అయింది. 1994 లో సియాటెల్ నగరంలో ఇంటర్నెట్ రిటైలర్ " అమెజాన్.కామ్" స్థాపించబడింది. సాఫ్ట్‌వేర్, బయోటెక్నాలజీ మరియు ఇంటర్నెట్ కంపెనీలు ఆర్థికాభివృద్ధికి దారితీసాయి. ఫలితంగా 1900-2000 మద్య నగర జనాభా దాదాపు 50,000 పెరిగింది. 1918 - 1951 మద్యకాలంలో జాక్సన్ వీధి (ప్రస్తుత చైనా టౌన్) సెంట్రల్ డిస్ట్రిక్ట్‌లో దాదాపు 2 డజన్ల జాజ్ నైట్ క్లబ్బులు ఆరంభించబడ్డాయి. జాజ్ సంగీతంలో రే చార్లెస్, క్వింసీ జోంస్, ఎర్నిస్టిన్ ఆండర్సన్ మరియు ఇతరులు ప్రాబల్యం సంపాదించారు. రాక్ సంగీత కళాకారుడు జిమీ హెండ్రిక్స్ మరియు గ్రునే సియాటెల్ నగరంలో జన్మించారు.
పురావస్తు పరిశోధకుల త్రవ్వకాలలో లభించిన ఆధాలను అనుసరించి సియాటెల్ ప్రాంతంలో 4,000 ముందుగా మానవ నివాసాలు ఆరంభం అయ్యాయని భావిస్తున్నారు. ఈప్రాంతానికి చేరుకున్న యురోపియన్లు ఇక్కడి ప్రజలను దువామిష్ గిరిజనులు అని పేర్కొన్నారు. యురోపియన్లు ఈ ప్రాంతంలోని ఎలియట్ బే వద్ద 17 గ్రామాలను ఆక్రమించుకుని స్థిరపడ్డారు. సియాటెల్ ప్రాంతాన్ని మొదటిసారిగా సందర్శించిన యురోపియన్, జార్జ్ వాంకోవర్. 1792 మేలో జార్జ్ వాంకోవర్ తన వాంకోవర్ అణ్వేషణ సమయంలో (1791-1795) పసిఫిక్ నార్త్‌వెస్ట్ చార్ట్ తయారుచేసే కార్యక్రమంలో భాగంగా సియాటెల్ ప్రాంతాన్ని సందర్శించాడు. 1851 లో లూథర్ కోలిన్స్ నాయకత్వంలో పెద్ద బృందం దువామిష్ నదీప్రాంతంలో మకాం వేసింది. 1851 సెప్టెంబరు 14న వారు ఈ ప్రాంతం మీద ఆధీనత సాధించారు.. 13 రోజుల తరువాత డెన్నీ బృందంలోని మూడు స్కౌట్లు అల్కీ ప్రాంతాన్ని చేరుకుంది.. 1851 సెప్టెంబరు 28 నాటికి డెన్నీ బృందం అల్కీ పాయింటును స్వాధీనం చేసుకుంది. మిగిలిన డెన్నీ బృందం పోర్ట్‌లాండ్ (అరెగాన్) నుండి నావలలో ప్రయాణించి 1851 నవంబరు 13న తుఫాను సమయంలో అల్కీ పాయింట్‌కు చేరుకున్నారు.